മൈസുരുവിലെ കൂട്ട ബലാല്സംഗം: പിന്നില് മലയാളി വിദ്യാര്ത്ഥികള് നടന്നത് ഞെട്ടിക്കുന്ന ഗ്യാംഗ് റേപ്പ് ഒരു പെണ്കുട്ടിയെ നീചമായി ബലാല്സംഗം ചെയ്യുക. അവള്ക്കൊപ്പമുണ്ടായിരുന്ന സുഹൃത്തിനെയും അവളെയും ബിയര് കുപ്പി കൊണ്ട് തലക്കടിച്ച് പരിക്കേല്പ്പിക്കുക. ഇതെല്ലാം ചെയ്തത് മലയാളി വിദ്യാര്ത്ഥികളാെണെന്ന നിര്ണായക വിവരമാണ് പുറത്തായിരിക്കുന്നത്. കര്ണാടകത്തെ ഞെട്ടിച്ച മൈസൂരു കൂട്ടബലാത്സക്കേസിലൈ പ്രധാന പ്രതികള് മലയാളി വിദ്യാര്ത്ഥികള് ആണെന്നാണ് കര്ണാടക പോലീസ് പറയുന്നത്. ശാസ്ത്രീയമായ അന്വേഷണങ്ങള്ക്കൊടുവിലാണ് പോലീസ് ഇത്തരമൊരു കണ്ടെത്തല് നടത്തിയിരിക്കുന്ന ത്. പ്രതികള് കേരളത്തിലുണ്ടെന്ന സൂചനയാണ് കര്ണാടക പോലീസ് നല്കുന്നത്. കേരള പോലീസിന്റെ സഹായത്തോടെ സംശയമുള്ള സ്ഥലങ്ങളില് അരിച്ചുചെറുക്കാന് തയ്യാറെടുക്കുകയാണ് കര്ണാടക പോലിസ്. കര്ണാടക പോലീസിന് എല്ലാ സഹായങ്ങളും നല്കണമെന്ന് കേരള പോലീസിലെ ഉന്നതര്ക്ക് സംസ്ഥാന പോലീസ് മേധാവി നിര്ദ്ദേശം നല്കി കഴിഞ്ഞു. കുറ്റവാളികളെ കണ്ടു പിടിക്കുന്ന കാര്യത്തില് ഒരു വിട്ടുവീഴ്ചയും വേണ്ടെന്നാണ് നിര്ദ്ദേശം. മൈസൂരിലെ ടൂറിസം കേന്ദ്രമായ ചാമുണ്ഡി ഹില്സിലാണ് സംഭവം. ഒരു വിദ്യാര്ത്ഥിനിയേയും ആണ്സുഹൃത്തിനേയും ആക്രമിക്കുകയും വിദ്യാര്ത്ഥിനിയെ കൂട്ടബലാത്സഗം നടത്തി കുറ്റിക്കാട്ടില് ഉപേക്ഷിക്കുകയും ചെയ്തത സംഭവത്തിലെ അന്വേഷണമാണ് മലയാളികളിലേക്ക് നീങ്ങുന്നത്. മൂന്ന് മലയാളി വിദ്യാര്ത്ഥികളെ കേന്ദ്രീകരിച്ചാണ് അന്വേഷണം നടക്കുന്നത്. ഇവരുടെ വിശദാംശങ്ങള് കര്ണാടക പോലീസിന് ലഭിച്ചിട്ടുണ്ടെന്ന റിപ്പോര്ട്ടുണ്ട്. ഇവരുടെ സിംകാര്ഡുകള് പരിശോധിച്ചു കഴിഞ്ഞു. സിം കാര്ഡില് നിന്നാണ് പ്രതികളെന്ന് സംശയിക്കുന്നവരുടെ മേല്വിലാസമുള്പ്പെടെ ലഭിച്ചത്. സംഭവം നടന്ന് മൂന്ന് ദിവസം കഴിഞ്ഞിട്ടും പ്രതികളെ പിടികൂടാന് സാധിക്കാത്തത് കര്ണാടകയില് വലിയ ജനരോഷം സൃഷ്ടിച്ചിരുന്നു. പ്രതികളെക്കുറിച്ച് സൂചന നല്കുന്നവര്ക്ക് 5 ലക്ഷം പാരിതോഷികം നല്കുമെന്ന് ഇന്ന് കര്ണാടക ദക്ഷിണമേഖല ഐജിയും അഭ്യന്തരമന്ത്രിയും പ്രഖ്യാപിക്കുകയും ചെയ്തു. ഇതിനു പിന്നാലെയാണ് കേസിലെ അന്വേഷണം മലയാളി വിദ്യാര്ത്ഥികളിലേക്കെന്ന വിവരം പുറത്തു വരുന്നത്. ഇത്രയും വലിയ ഒരു കാമ്ബസ് കുറ്റകൃത്യം എടുത്ത കാലത്തൊന്നും നടന്നിട്ടില്ലെന്നാണ് പേലീസ് പറയുന്നത്. ടവര് ലൊക്കേഷന് കേന്ദ്രീകരിച്ച് നടത്തിയ അന്വേഷണമാണ് നിര്ണായക വഴിത്തിരിവിലേക്ക് എത്തിയതെന്ന് ദക്ഷിണമേഖല ഐജി മാധ്യമങ്ങളോട് പറഞ്ഞു. യുവതിയും സുഹൃത്തും ആക്രമണം നേരിട്ട സമയത്ത് ഈ ടവര് ലൊക്കേഷനില് ആക്ടീവ് ആയിരുന്ന ഇരുപത് നമ്ബറുകള് കേന്ദ്രീകരിച്ച് നടത്തിയ അന്വേഷണമാണ് പ്രതികളിലേക്ക് വഴിതുറന്നത്. ഈ ഇരുപത് നമ്ബറുകളില് ആറെണ്ണം പിന്നീട് ലൊക്കേഷനിലെന്ന് കണ്ടെത്തി. ഇതില് മൂന്ന് നമ്ബറുകള് മലയാളി വിദ്യാര്ത്ഥികളുടേയും മറ്റൊന്നു ഒരു തമിഴ്നാട് സ്വദേശിയുടേതുമാണെന്ന് വ്യക്തമായി. മൈസൂരു സര്വ്വകലാശാലയില് പഠിക്കുന്ന വിദ്യാര്ത്ഥികളാണ് ഇവരെന്ന് തിരിച്ചറിഞ്ഞതോടെ ഇവരെ തേടി പൊലീസ് ക്യാംപസിലെത്തി. എന്നാല് തലേ ദിവസം നടന്ന പരീക്ഷ എഴുതാന് വിദ്യാര്ത്ഥികള് എത്തിയില്ല എന്നാണ് അധികൃതര് പൊലീസിനെ അറിയിച്ചത്. ഹോസ്റ്റലില് നിന്നും ബാഗുമായി ഇവര് പോയി എന്ന് ഇവരെ വിവരം കിട്ടിയതോടെ ഇവര് കര്ണാടക വിട്ടുവെന്ന നിഗമനത്തിലാണ് പൊലീസ് പ്രതികളായ നാല് പേര്ക്കുമായി കര്ണാടക പൊലീസിന്റെ രണ്ട് സംഘങ്ങള് കേരളത്തിലേക്കും തമിഴ്നാട്ടിലേക്കും പോയെന്നാണ് വിവരം. സംഭവസ്ഥലം കേന്ദ്രീകരിച്ച് പൊലീസ് നടത്തിയ അന്വേഷണത്തില് ഈ നാല് സിമ്മുകള് വൈകിട്ട് ആറര മുതല് എട്ടര വരെ ചാമുണ്ഡി മലയടിവാരത്തിലും പിന്നീട് മൈസൂരു സര്വകലാശാല പരിസരത്തും സിമ്മുകള് ആക്ടീവായിരുന്നു എന്നാണ് വിവരം. പിറ്റേ ദിവസത്തെ പരീക്ഷ എഴുത്താതെ വിദ്യാര്ത്ഥികള് പോയതാണ് പൊലീസില് സംശയം ജനിപ്പിച്ചത്. സംഭവം നടന്ന അതേ ദിവസം രാത്രി ഇവര് ഹോസ്റ്റല് വിട്ടുവെന്നാണ് സൂചന. പ്രതികളെ കണ്ടെത്താന് മൈസൂരു പൊലീസ് കേരള പൊലീസിന്റെ സഹായം തേടിയിട്ടുണ്ട്. അതേസമയം അക്രമത്തിനിരയായ പെണ്കുട്ടിയുടെ മൊഴി പൊലീസ് രേഖപ്പെടുത്തി. ചാമുണ്ഡി ഹില്സില് പെണ്കുട്ടിയേയും സുഹൃത്തിനേയും തടഞ്ഞ അക്രമികള് ആണ്സുഹൃത്തിന്റെ തലയില് കല്ല് കൊണ്ട് അടിച്ച് പരിക്കേല്പ്പിച്ച ശേഷം പെണ്കുട്ടിയെ വലിച്ചിഴച്ച് കൊണ്ടു പോയി കൂട്ടബലാത്സംഗം ചെയ്യുകയും പിന്നീട് ഈ ദൃശ്യങ്ങള് റെക്കോര്ഡ് ചെയ്ത ശേഷം പണം ആവശ്യപ്പെടുകയും ചെയ്തു. പെണ്കുട്ടി ഇതിന് തയ്യാറാവതെ വന്നപ്പോള് വീണ്ടും ആക്രമിക്കുകയും പിന്നീട് ഗുരുതരാവസ്ഥയിലുള്ള പെണ്കുട്ടിയെ വന്യമൃഗങ്ങള് ഇറങ്ങുന്ന മലയടിവാരത്തില് ഉപേക്ഷിച്ച് കടന്നു കളയുകയുമായിരുന്നു എന്നാണ് മൊഴിയില് പറയുന്നത്. പ്രതികള് കേരളത്തില് എവിടെയാണെന്ന സൂചന കിട്ടിയിട്ടില്ലെങ്കിലും മലബാര് കേന്ദ്രീകരിച്ചാണ് അന്വേഷണം പുരോഗമിക്കുന്നത്.